
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1621 


3 Νοεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για τα έργα: Έργο 1: «Χορή¬ 
γηση Ασφαλιστικής Ενημερότητας σε Εργοδότες 
Κοινών Επιχειρήσεων μέσω Τηλεομοιοτυπίας από 
τα ΚΕΠ». Έργο 2: «Πληροφόρηση Συναλλασσομέ- 
νων ΙΚΑ μέσω των ΚΕΠ». Έργο 3: «Ανάπτυξη και- 
νοτόμου εφαρμογής για την πληροφόρηση των 
αγροτών - δικαιούχων του Οργανισμού Ελληνικών 
Γεωργικών Ασφαλίσεων (ΕΛΓΑ) μέσα από τα 
ΚΕΠ». -I 

Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για το έργο «Πρόσβαση ατό¬ 
μων με αναπηρία (ΑμεΑ) στις υπηρεσίες ηλεκτρονι¬ 
κής διακυβέρνησης». 2 

Συγκρότηση Επιτροπής διενέργειας πρόχειρων και 
ανοικτών διαγωνισμών και αξιολόγησης προσφο- 
ρώντωνέργωντου ΥΠ.ΕΣ.Δ.Δ.Α. που υλοποιούνται 
στο πλαίσιο του Προγράμματος «ΠΟΛΙΤΕΙΑ». 3 

Συγκρότηση Ομάδας Εργασίας για τη επεξεργασία 
του οδηγού του προγράμματος «Ενίσχυση Ολο¬ 
κληρωμένων Επιχειρηματικών Σχεδίων Πολύ Μι¬ 
κρών και Μικρών Επιχειρήσεων», του μέτρου 2.7, 
δράση 2.7.1, Γ' Κύκλος, του Επιχειρησιακού Προ¬ 
γράμματος Ανταγωνιστικότητας (ΕΠΑΝ). 4 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 
επιχείρηση «ΣΙΣΣΕΡ ΠΑΛΛΑΣ Ε.Π.Ε». 5 

Έκτακτη Οικονομική ενίσχυση σε ασφαλισμένους του 
Ν. ΛΕΥΚΑΔΑΣ που επλήγησαν (από τον σεισμό της 
14.8.2003). 6 

Τροποποίηση της συστατικής πράξης της Δημοτικής 
Επιχείρησης Τηλεόρασης Ροδολίβους «ΔΙΑΥΛΟΣ 
ΡΟΔΟΛΙΒΟΥΣ». 7 


ΑΠΟΦΑΣΕΙ Σ 

Αριθ. 1707 (1) 

Ορισμός της «Κοινωνίας της Πληροφορίας Α.Ε.» ως Τε¬ 
λικού Δικαιούχου για τα έργα: Έργο 1: «Χορήγηση 
Ασφαλιστικής Ενημερότητας σε Εργοδότες Κοινών 
Επιχειρήσεων μέσω Τηλεομοιοτυπίας από τα ΚΕΠ». 
Έργο 2: «Πληροφόρηση Συναλλασσομένων ΙΚΑ μέσω 
των ΚΕΠ». Έργο 3: «Ανάπτυξη καινοτόμου εφαρμο¬ 
γής για την πληροφόρηση των αγροτών - δικαιούχων 
του Οργανισμού Ελληνικών Γεωργικών Ασφαλίσεων 
(ΕΛΓΑ) μέσα από τα ΚΕΠ». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη; 

1. Τις διατάξεις: 

α) Του άρθρου 29Ατου νόμου 1558/85 «Κυβέρνηση και 
Κυβερνητικά Όργανα» (ΦΕΚ137 Α') όπως συμπληρώθηκε 
με το άρθρο 27 του Ν. 2081/92 (ΦΕΚ 154 Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38Α'). 

β) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων τους» (ΦΕΚ 201 
Α'). 

γ) Του Π.Δ. 49/1988 «Οργανισμόςτου Υπουργείου Εσω¬ 
τερικών» (ΦΕΚ 18Α'), όπως συμπληρώθηκε και τροποποι¬ 
ήθηκε μεταγενέστερα. 

δ. Του άρθρου 24 παρ. 2β και 3 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251 Α'). 

ε) Του άρθρου 29παρ. 1-7της 10071/23.03.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρίας «Κοινωνία της Πλη¬ 
ροφορίας Α.Ε.»» (ΦΕΚ324 Β'/27.3.2001). 

2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Την κοινή απόφαση Υπουργών ΟΙΚΟ και ΕΣΔΔΑ, (ΦΕΚ 
528 Β'), «Κανονισμός Δημοπράτησης, Ανάθεσης και Εκτέ¬ 
λεσης έργων, υπηρεσιών και προμηθειών της Εταιρείας 
«Κοινωνία της Πληροφορίας Α.Ε.» (ΚτΠ Α.Ε.). 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Την εκτέλεση των έργων: 

α) «Χορήγηση Ασφαλιστικής Ενημερότητας σε Εργο¬ 
δότες Κοινών Επιχειρήσεων μέσω Τηλεομοιοτυπίας από 
τα ΚΕΠ. 

β) «Πληροφόρηση Συναλλασσομένων ΣΚΑ μέσω των 
ΚΕΠ» και 

γ) «Ανάπτυξη καινοτόμου εφαρμογής για την πληροφό¬ 
ρηση των αγροτών - δικαιούχων του Οργανισμού Ελληνι¬ 
κών Γεωργικών Ασφαλίσεων (ΕΛΓΑ) μέσα από τα ΚΕΠ» 
απότην«Κοινωνίατης Πληροφορίας Α.Ε.», ως ΤελικούΔι- 
καιούχου. 

Η εκτέλεση των έργων θα πραγματοποιηθεί σύμφωνα 
με τους όρους και τα λεπτομερώς οριζόμενα στις Προ¬ 
γραμματικές Συμφωνίες - μία για τα ανωτέρω α) και β) έρ¬ 
γα και μία για το γ) έργο - που θα υπογραφούν μεταξύ του 
Υπουργείου Εσωτερικών, Δημόσιας διοίκησης και Αποκέ¬ 
ντρωσης και της ως άνω Ανώνυμης Εταιρείας. 

2. Τη χρηματοδότηση της «Κοινωνίαςτης Πληροφορίας 
Α.Ε.», από ΣΑΕ του Υπουργείου για τις ανάγκες των έρ¬ 
γων, ο προϋπολογισμόςτων οποίων ανέρχεται αντίστοιχα 
σεα) 119.800 ευρώ, β) 800.000 ευρώ καιγ) 122.000 ευρώ, 
συμπεριλαμβανομένου του ΦΠΑ. 

3. Την εξουσιοδότηση του Γενικού Γραμματέα 
ΥΠΕΣΔΔΑ, Π. Γεωργιάδη για την υπογραφή των ως άνω 
Προγραμματικών Συμφωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. 1708 (2) 

Ορισμός της «Κοινωνίας της Πληροφορίας Α.Ε.» ως Τελι¬ 
κού Δικαιούχου για το έργο «Πρόσβαση ατόμων με 
αναπηρία (ΑμεΑ) στις υπηρεσίες ηλεκτρονικής διακυ¬ 
βέρνησης». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του άρθρου 29Ατου Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137Α') όπως συμπληρώθηκε 
με το άρθρο 27 του Ν. 2081/92 (ΦΕΚ 154 Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 38 
Α'). 

β. Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων τους» (ΦΕΚ 201 
Α'). 

γ. Του Π.Δ. 49/1988 «Οργανισμόςτου Υπουργείου Εσω¬ 
τερικών» (ΦΕΚ 18 Α'), όπως συμπληρώθηκε και τροποποι¬ 
ήθηκε μεταγενέστερα. 

δ. Του άρθρου 24 παρ. 2β και 3 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251 Α'). 

ε. Του άρθρου 29 παρ. 1-7 της 10071/23.3.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρίας «Κοινωνία της Πλη¬ 
ροφορίας Α.Ε.» (ΦΕΚ324 Β727.3.2001). 

2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Την κοινή απόφαση Υπουργών ΟΙΚΟ και ΕΣΔΔΑ, 


(ΦΕΚ 528 Β'), «Κανονισμός Δημοπράτησης, Ανάθεσης και 
Εκτέλεσης έργων, υπηρεσιών και προμηθειών της Εται¬ 
ρείας «Κοινωνίατης Πληροφορίας Α.Ε.» (ΚτΠ Α.Ε.). 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Την εκτέλεση του έργου «Πρόσβαση ατόμων με ανα¬ 
πηρία (ΑμεΑ) στις υπηρεσίες ηλεκτρονικής διακυβέρνη¬ 
σης» απάτην «Κοινωνίατης Πληροφορίας Α.Ε.», ως Τελι¬ 
κού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματική Συμφωνία που θα υπογράφει μεταξύ του 
Υπουργείου Εσωτερικών, Δημόσιας διοίκησης και Αποκέ¬ 
ντρωσης και της ως άνω Ανώνυμης Εταιρείας. 

2. Τη χρηματοδότηση της «Κοινωνίαςτης Πληροφορίας 
Α.Ε.», από ΣΑΕ του Υπουργείου για τις ανάγκες του έρ¬ 
γου, ο προϋπολογισμός του οποίου ανέρχεται στο ποσό 
τωντριών εκατομμυρίων Ευρώ (3.000.000 ευρώ), συμπε¬ 
ριλαμβανομένου του ΦΠΑ. 

3. Την εξουσιοδότηση του Γενικού Γραμματέα 
ΥΠΕΣΔΔΑ, Π. Γεωργιάδη για την υπογραφή της ως άνω 
Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ.ΔΙΔΚ/Φ.38/1/20708 (3) 

Συγκρότηση Επιτροπής διενέργειας πρόχειρων και ανοι¬ 
κτών διαγωνισμών και αξιολόγησης προσφορών των 
έργων του ΥΠ.ΕΣ.Δ.Δ.Α. που υλοποιούνται στο πλαί¬ 
σιο του Προγράμματος «ΠΟΛΙΤΕΙΑ». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του Ν. 2286/95 (ΦΕΚ 19/Α/1.2.1995) «Προμήθειες 
του δημόσιου τομέα και ρυθμίσεις συναφών θεμάτων». 

β) Των άρθρων 22 και 38 του Π.Δ. 394/96 (ΦΕΚ 266/Α/ 
4.12.1996) «Κανονισμός Προμηθειών Δημοσίου (Κ.Π.Δ.)». 

γ) Του Ν. 2362/95 (ΦΕΚ 247/Α/27.11.1995) «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις». 

δ) Του άρθρου 29Ατου Ν. 1558/85, όπως τροποποιήθη¬ 
κε από τις διατάξεις του εδαφ.Α της παρ. 2 του άρθρου 1 
του Ν. 2469/97 (ΦΕΚ38/Α/1997). 

ε) Του άρθρου 19τουΝ. 1599/86 (ΦΕΚ75/Α/11.6.1986) 
«Σχέσεις Κράτους-Πολίτη, καθιέρωση νέου τύπου δελτί¬ 
ου ταυτότητας και άλλες διατάξεις». 

στ) Του Ν. 2880/2001 (ΦΕΚ9/Α/30.1.2001) «Πρόγραμμα 
ΠΟΛΙΤΕΙΑ για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις». 

ζ) Του Π.Δ. 346/98 (ΦΕΚ 230/Α/12.10.1998) «Προσαρ¬ 
μογή της Ελληνικής Νομοθεσίας για τις δημόσιες συμβά¬ 
σεις υπηρεσιών προς τις διατάξεις της Οδηγίας 92/50/ 
ΕΟΚτου Συμβουλίου της 1ης Ιουλίου 1992». 

η) Του Π.Δ. 400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την ΔΙΔΚ/Φ.12.2.13773/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ- 

γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Νίκο Μπίστη» 
όπως τροποποιήθηκε με την ΔΙΔΚ/Φ. 1/2/14145/21.7.2003 
(ΦΕΚ 1000/Β/21.7.2003) όμοια απόφαση. 

3. Την ανάγκη διενέργειας διαγωνισμού ή διαδικασιών 
διαπραγμάτευσης για τα έργα του Επιχειρησιακού Προ¬ 
γράμματος του ΥΠ.ΕΣ.Δ.Δ.Α. που εντάσσονται στο Πρό¬ 
γραμμα «ΠΟΛΙΤΕΙΑ». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρους του Κρατικού 
Προϋπολογισμού, αποφασίζουμε: 

1. Συγκροτούμε επιτροπή για τη διενέργεια πρόχειρων 
και ανοικτών διαγωνισμών ή διαδικασιών διαπραγμάτευ¬ 
σης για τα έργα του Επιχειρησιακού Προγράμματος του 
ΥΠ.ΕΣ.Δ.Δ.Α. που εντάσσονται στο Πρόγραμμα «ΠΟΛΙ¬ 
ΤΕΙΑ». 

2. Η Επιτροπή είναι πενταμελής και αποτελείται από 
υπαλλήλους του Υπουργείου Εσωτερικών, Δημόσιας Δι¬ 
οίκησης και Αποκέντρωσης ή άλλων φορέων του δημόσι¬ 
ου τομέα, με οποιαδήποτε σχέση εργασίας. 

3. Η επιτροπή λειτουργεί εντός και εκτός του κανονικού 
ωραρίου των δημοσίων υπηρεσιών και σύμφωνα με τις 
ισχύουσες κάθε φορά γενικές διατάξεις περί συλλογικών 
οργάνων. 

3. Έργο της επιτροπής είναι: 

α) Η γνωμοδότηση σύμφωνα με το άρθρο 22 του Π.Δ. 
394/96 για προσφυγή στη διαδικασία της διαπραγμάτευ¬ 
σης. 

β) Η διενέργεια πρόχειρων και ανοικτών διαγωνισμών ή 
διαδικασίας διαπραγμάτευσης, και 

γ) Η αξιολόγηση των αποτελεσμάτων διαγωνισμών ή 
της διαδικασίας διαπραγμάτευσης των έργων του 
ΥΠ.ΕΣ.Δ.Δ.Α. που υλοποιούνται στο πλαίσιο του Προ¬ 
γράμματος «ΠΟΛΙΤΕΙΑ». 

4. Ο Πρόεδρος και τα μέλη της ως άνω επιτροπής κα¬ 
θώς και ο γραμματέας με τους αναπληρωτές τους ορίζο¬ 
νται κάθε φορά με απόφαση του Υπουργού Εσωτερικών, 
Δημόσιας Διοίκησης και Αποκέντρωσης ή του εξουσιοδο- 
τηθέντος προς τούτο οργάνου, ανάλογα με το αντικείμε¬ 
νο του έργου. 

5. Η θητεία της Επιτροπής λήγει την 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. ΟΙΚ. 20177/1225 (4) 

Συγκρότηση Ομάδας Εργασίας για τη επεξεργασία του 
οδηγού του προγράμματος «Ενίσχυση Ολοκληρωμένων 
Επιχειρηματικών Σχεδίων Πολύ Μικρών και Μικρών Επι¬ 
χειρήσεων», του μέτρου 2.7, δράση 2.7.1, Γ Κύκλος, του 
Επιχειρησιακού Προγράμματος Ανταγωνιστικότητας 
(ΕΠΑΝ). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/85 (ΦΕΚ 137/Α) Κυβέρνηση και Κυβερνητι¬ 
κά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Τις διατάξεις των Π.Δ. 229/86 (ΦΕΚ 96/Α/16.7.86), 
Π.Δ. 396/89 (ΦΕΚ 172/Α/16.6.89) και Π.Δ. 189/95 (ΦΕΚ 
99/Α/95) «Οργανισμός της ΓΓΒ», του άρθρου 21 του Ν. 
2367/95 (ΦΕΚ 261/Α/95) «Σύσταση της Δ/νσης ΜΜΕ της 


Γ.Γ.Β.» και της Υ.Α. 3584/5.3.1996 (ΦΕΚ 147/Β/12.3.1996) 
«Διάρθρωση, Αρμοδιότητες και κατανομή προσωπικού 
της Δ/νσης ΜΜΕ της ΓΓΒ». 

3. Το Π.Δ. 27/1.2.96 (ΦΕΚ 19Α) «Συγχώνευση Υπουργεί¬ 
ων Τουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

4. Την παρ. 1, του αρθ. 2, του Ν. 2303/1995 (ΦΕΚ 80 
Α/95). 

5. Το άρθρο 28παρ. α'του Ν. 2081/92 (ΦΕΚ 154Α) όπως 
αντικαταστάθηκε από το άρθρο 2 του Ν. 2438/96 (ΦΕΚ 
21 ΙΑ). 

6 . Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού καιτου Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη». 

7. Την 19606/95 (ΦΕΚ 872/Β/95) απόφαση του Υφυ¬ 
πουργού Βιομηχανίας «Μεταβίβαση στο Γενικό Γραμμα¬ 
τέα Βιομηχανίας, στους Γ ενικούς Διευθυντές και Λοιπούς 
Προϊσταμένους Υπηρεσιακών Μονάδων της Γ.Γ.Β. του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν με εντολή Υφυπουργού». 

8 . Το άρθρο 7 παρ. 4 του Ν. 2244/94 «Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις» (ΦΕΚ 
168/Α/94) όπως αντικαταστάθηκε από το άρθρο 17παρ. 2 
του Ν. 2308/95 (ΦΕΚ 114/Α/95). 

9. Το Ν. 2860/2000 (ΦΕΚ 251 Α) Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις. 

10. Το Π.Δ. 98/96 (ΦΕΚ77/Α/96): «Όροι και διαδικασίες 
ανάθεσης σε ενδιάμεσους φορείς της εφαρμογής προ¬ 
γραμμάτων ή τμημάτων τους του Υπουργείου Ανάπτυξης 
που αναφέρονται στους τομείς βιομηχανίας, ενέργειας, 
έρευνας και τεχνολογίας και αφορούν έργα του ιδιωτικού 
τομέα καθώς και της διαχείρισης των αντίστοιχων πό¬ 
ρων». 

11. Την ΕΕ Ο (2001) - 550/14.3.2001 απόφαση με την 
οποία εγκρίθηκετο Επιχειρησιακό Πρόγραμμα Ανταγωνι¬ 
στικότητα. 

12. Τις ανάγκες υλοποίησης του Επιχειρηματικού Προ¬ 
γράμματος Ανταγωνιστικότητας (Γ ΚΠΣ) του Υπουργείου 
Ανάπτυξης. 

13. Την ανάγκη αναμόρφωσης και βελτίωσης του οδη¬ 
γού του Γ κύκλου του προγράμματος, λαμβάνοντας υπό¬ 
ψη την υλοποίηση των δύο προηγούμενων κύκλων και των 
προτάσεων που υπέβαλαν οι ΕΦΔ, αποφασίζουμε: 

Την συγκρότηση Ομάδας Εργασίας για τη επεξεργασία 
του οδηγού καιτου κανονισμού του προγράμματος «Ενί¬ 
σχυση Ολοκληρωμένων Επιχειρηματικών Σχεδίων Πολύ 
Μικρών και Μικρών Επιχειρήσεων», μέτρο 2.7, του Επιχει¬ 
ρησιακού Προγράμματος Ανταγωνιστικότητας (ΕΠΑΝ) 
αποτελούμενη από τους: 

1. Βλαχούλης Κων/νος Πρόεδρος της Επιτροπής 

2. Μάμαλη Ευαγγελία Μέλος 

3. Μητσάκης Σταύρος Μέλος 

4. Χρόνη Βασιλική Μέλος 

5. Καλογερόπουλος Διονύσιος Μέλος 

6 . Ζακολίκος Χρήστος Μέλος 

7. Βαλσαμή Ισμήνη Μέλος 

Γραμματείςτης Επιτροπής ορίζονται, οι Μητρομάρα Μ. 
και Περογιαννάκη Ε. υπάλληλοι της ΓΓΒ. 

Η επιτροπή θα πρέπει να ολοκληρώσει το έργο της 
εντός δέκα (10) ημερών από την υπογραφή της παρού¬ 
σας απόφασης και όχι σε περισσότερες από οκτώ (8) συ¬ 
νεδριάσεις. 

Η αμοιβή του προέδρου, των μελών και των γραμματέ¬ 
ων της επιτροπής θα ορισθεί με νεώτερη απόφαση. 

Η επιτροπή θα συνεδριάζει εκτός των ωρών εργασίας. 

Οι δαπάνες θα καλύπτονται από την Εθνική Τεχνική 
Βοήθεια του ΕΠΑΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Με εντολή Υφυπουργού 
Ο Γενικός Γραμματέας Βιομηχανίας 

ΝΙΚΟΛΑΟΣ ΛΕΟΝΤΑΡΙΤΗΣ 

-♦- 

Αριθ. 33272 (5) 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 
επιχείρηση «ΣΙΣΣΕΡ ΠΑΛΛΑΣ Ε.Π.Ε». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ163/Α/16.6.98). 

3. Τις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

5. Τις διατάξεις του άρθρου 1 του Ν. 2434/96 «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις» 
(ΦΕΚ188/Α/20.8.98). 

6 . Την 193/23.9.2003 απόφαση της Επιτροπής διαχείρι¬ 
σης του ΛΑΕΚ (αριθμ. Συνεδρ. 17/23.9.2003), με την 
οποία αποφασίστηκε όπως καταρτισθεί Ειδικό Πρόγραμ¬ 
μα Ολοκληρωμένης Παρέμβασης για ανέργους που προ¬ 
έρχονται από την επιχείρηση «ΣΙΣΣΕΡ-ΠΑΛΛΑΣ Ε.Π.Ε.». 

7. Την 2700/30.9.2003 απόφαση του ΔΣ του ΟΑΕΔ 
(αριθμ. συνεδρ. 44/30.9.2003 που μας υποβλήθηκε με το 
Β126142/9.10.2003 έγγραφό του. 

8 . Το γεγονός ότι από τις διατάξεις της παρούσας κοι¬ 
νής υπουργικής απόφασης δεν προκαλείται δαπάνη σε 
βάρος του Κρατικού Προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 του 
Ν. 2362/95, αποφασίζουμε: 

Καταρτίζεται Ειδικό Πρόγραμμα Ολοκληρωμένης Πα¬ 
ρέμβασης για άνεργους ηλικίας 18-64 ετών που απολύ¬ 
θηκαν από την επιχείρηση «ΣΙΣΣΕΡ ΠΑΛΛΑΣ Ε.Π.Ε.», ως 
εξής: 

ΚΕΦΑΛΑΙΟ Α' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Θα υλοποιηθεί πρόγραμμα επαγγελματικής κατάρτι¬ 
σης που θα σχεδιαστεί από τη Δ/νση Α3, σε συνεργασία 
με εκπρόσωπο της Επιτροπής Διαχείρισης του ΛΑΕΚ και 
το σωματείο των απολυμένων της ΣΙΣΣΕΡ - ΠΑΛΛΑΣ 
Ε.Π.Ε., σύμφωνα με το Ατομικό Σχέδιο Δράσης, ώστε να 
περιλαμβάνει ειδικότητες, ανάλογα με τη ζήτηση επαγ¬ 
γελμάτων στην αγορά εργασίας και το αντίστοιχο υπαρ¬ 
κτό επίπεδο δεξιοτήτων των ανέργων. 

Το πρόγραμμα θα περιλαμβάνει 600 ώρες θεωρίας και 
εργαστηριακής άσκησης που θα πραγματοποιηθούν σε 
πιστοποιημένες δομές κατάρτισης. 

Η δαπάνη για την κατάρτιση θα καλυφθεί από τον ΛΑΕΚ 
και θα ανέλθει στο ποσό των 2.700.000,00 Ευρώ. 


Πιο συγκεκριμένα: 300 άτομα X 600 ώρες κατάρτισης X 
15,00 Ευρώ μέσο ωριαίο κόστος = 2.700.000,00 Ευρώ 
(ΚΑΕ 2659 ΙΚΔ φορέας 700). 

Στους καταρτιζόμενους θα καταβληθεί ωριαίο εκπαι¬ 
δευτικό επίδομα 6,4 Ευρώ καθώς και παροχές ασθένειας 
σε είδος (ιατροφαρμακευτική περίθαλψη). 

ΚΕΦΑΛΑΙΟ Β' 

1. ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 300 ανέργων ηλικίας 18- 
64 ετών, απολυμένων από την επιχείρηση «ΣΙΣΣΕΡ - ΠΑΛ¬ 
ΛΑΣ Ε.Π.Ε.». 

2. 2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

Όλες οι επιχειρήσεις που διέπονται, όσον αφορά στην 
πρόσληψη του προσωπικού τους, από τις διατάξεις του Ν. 
2190/94 όπως τροποποιήθηκε και ισχύει σήμερα (ακόμη 
και αν εξαιρούνται ορισμένες κατηγορίες του προσωπι¬ 
κού τους από το Ν. 2190/94), εκτός των αμιγών και μικτών 
επιχειρήσεων των ΟΤΑ α' και β' βαθμού, οι οποίες έχουν 
τη δυνατότητα ένταξής τους στο πρόγραμμα. 

Οι πολιτικές οργανώσεις και κόμματα, οι επιχειρήσεις 
που έχουν σχέση με τα τυχερά ψυχαγωγικά, ηλεκτρονικά 
παιχνίδια (εκτός από τις επιχειρήσεις ΠΡΟΠΟ και ΛΟΤΤΟ 
που επιχορηγούνται), εξαγωγικές και μεταφορικές επι¬ 
χειρήσεις, ναυπηγεία καθώς και επιχειρήσεις άνθρακα. 

Όλες οι επιχειρήσεις που λειτουργούν αποκλειστικά και 
μόνο βραδινές ώρες (10:00 μ.μ. έως 06:00 π.μ.) 

Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου 

Ατομικές επιχειρήσεις για άτομα που είναι σύζυγοι ή 
συνδέονται με α’ βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
τωνεταίρωντης Ε.Π.Ε. και των μελών του Δ.Σ. στις Α.Ε. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

α) Για την υπαγωγή μιας επιχείρησης στο πρόγραμμα 
θα πρέπει οι δημιουργούμενες θέσεις εργασίας να αντι¬ 
προσωπεύουν καθαρή αύξηση του αριθμού των εργαζο¬ 
μένων της επιχείρησης, σε σχέση με το μέσο όρο των ερ¬ 
γαζομένων των τελευταίων δώδεκα (12) μηνών. 

Μόνο κατ’ εξαίρεση στην περίπτωση που η δημιουρ- 
γούμενη θέση εργασίας δεν αντιπροσωπεύει καθαρή αύ¬ 
ξηση του αριθμού των εργαζομένων, αλλά αφορά σε πλή¬ 
ρωση κενής θέσης επιτρέπεται η υπαγωγή στο πρόγραμ¬ 
μα υπό την προϋπόθεση η κενή θέση να δημιουργήθηκε 
μετά από οικειοθελή αποχώρηση, συνταξιοδότηση λόγω 
ηλικίας ή νόμιμη απόλυση για σπουδαίο λόγο. 

β) Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

να έχουν συμπληρώσει το τυποποιημένο έντυπο εξατο- 
μικευμένης παρέμβασης και να έχουν συμφωνήσει σε 
ατομικό σχέδιο δράσης. 

4. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Γ ια να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα- 

σχόλησης Υπηρεσία του ΟΑΕΔταεξήςδικαιολογητικά: α) 
Έντυπη αίτηση - Δήλωση που θα περιέχει την επωνυμία, 
τον κλάδο οικονομικής δραστηριότητας και τον αριθμό 
των ανέργων που θα προσλάβει με το πρόγραμμα, β) Κα¬ 
ταστάσεις του προσωπικού των δώδεκα (12) μηνών που 
προηγούνται της ημερομηνίας υποβολής της αίτησης, γ) 
Καταστατικό εταιρίας ή έναρξη επιτηδεύματος, δ) Κα¬ 
ταγγελία σύμβασης εργασίας. 

Για την ύπαρξη των προϋποθέσεων ένταξης των επιχει¬ 
ρήσεων στο πρόγραμμα κρίνουν οι κατά τόπους αρμόδι- 
οι Δ/ντές ή Προϊστάμενοι των Υ.Ν., Τ.Υ., Γ.Ε. και ΚΠΑτου 
ΟΑΕΔ. Η προθεσμία πλήρωσης των θέσεων που εγκρίνο- 
νται είναι δύο (2) το αργότερο μήνες από την ημερομηνία 
έκδοσης της σχετικής εγκριτικής απόφασης. 

5. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασίας 
πλήρους απασχόλησης καθορίζεται στα 19,20 Ευρώ και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

Σε περίπτωση που μισθωτός προσληφθεί με καθεστώς 
μερικής απασχόλησης (από 4 ώρες και άνω ημερησίως), 
το ποσό της επιχορήγησης ανέρχεται στο ήμισυ του πο¬ 
σού που καταβάλλεται ως επιχορήγηση για κάθε ημέρα 
πλήρους απασχόλησης (9,60 Ευρώ / ημέρα). Απασχόλη¬ 
ση μικρότερη των 4 ωρών ημερησίως δεν επιχορηγείται. 

Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε. θα τους ασφαλίζει στους οικεί¬ 
ους κλάδους κύριας και επικουρικής ασφάλισης. 

6 . ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Η διάρκεια της επιχορήγησης για κάθε επιχείρηση που 
εντάσσεται στο πρόγραμμα είναι δέκα οκτώ (18) μήνες. 

Μετά τη λήξη της επιχορήγησης η επιχείρηση δεσμεύε¬ 
ται να διατηρήσει το προσωπικό της (παλαιό και επιχορη¬ 
γούμενο) τουλάχιστον, για έξι (6) μήνες ακόμη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή 
της επιχορήγησης αφού ελέγξει τα πιο κάτω δικαιολογη- 
τικά που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος για το οποίο το οποίο ζητά να επιχορηγηθεί 
γ) Απόδοση ασφαλιστικών εισφορών 
δ) Δελτία ανεργίας των μισθωτών που προσλήφθηκαν 
ε) Φωτοτυπημένα αντίγραφα των αναγγελιών πρόσλη¬ 
ψης 

στ’) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις 


8 . ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος. 

Σε περίπτωση που η επιχείρηση μειώσει το προσωπικό 
της (απόλυση ή οικειοθελής αποχώρηση) και εφόσον δεν 
το αντικαταστήσει μέσα σε τριάντα (30) ημέρες, το πρό¬ 
γραμμα θα διακόπτεται κατά τόσες θέσεις εργασίας όσες 
μειώθηκε το προσωπικό και θα επιστρέφεται το αναλο¬ 
γούν ποσό επιχορήγησης, σύμφωνα με τους όρους της 
παρούσας Υ.Α. 

β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και 
λήξης σύμβασης ορισμένου χρόνου ή έργου, κατά τη 
διάρκεια των δώδεκα (12) μηνών που προηγούνται της 
ημερομηνίας υποβολής της αίτησης ή κατά τη διάρκεια 
του προγράμματος, εφόσον η επιχείρηση προσκομίσει τα 
απαραίτητα δικαιολογητικά από τα οποία θα αποδεικνύο- 
νταιτα ανωτέρω. 

γ) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής 
τους και μέχριτην έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

δ) Δεν δεσμεύονται για άτομα που θα προσλάβουν με¬ 
τά την τελευταία, με το πρόγραμμα, πρόσληψη. 

ε) Τέλος δεν δεσμεύονται για άτομα που έχουν προ- 
σλάβει σύμφωνα με τα προγράμματα Ειδικών Κοινωνικών 
Ομάδων σε περίπτωση που αυτά αποχωρήσουν οικειοθε- 
λώς ή κατά το κρίσιμο 12μηνο πριν από την ημερομηνία 
υποβολής της αίτησής της επιχείρησης ή κατά τη διάρ¬ 
κεια του προγράμματος. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται: 

α) για τον πρώτο μήνα απασχόλησης μέσα σε δύο (2) 
μήνες. 

β) για τους επόμενους δέκα τέσσερις (14) μήνες απα¬ 
σχόλησης εντός (2) μηνών από τη λήξη κάθε διμήνου και 

γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του 
προγράμματος και με την προϋπόθεση ότι θα έχει γίνει 
έλεγχος του προσωπικού της επιχείρησης, για το οποίο 
δεσμεύτηκε. 

δ) σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή Γ.Ε. 
ή ΚΠΑτου Οργανισμού. 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη 
απόλυση προσωπικού, σε περίπτωση χορήγησης κανονι¬ 
κής άδειας ή σοβαρής ασθένειας εργαζομένου, μετά από 
αίτηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσης του εργοδότη κατά (30) ημερολογιακές ημέ¬ 
ρες για κάθε άτομο που αντικαταστάθηκε, μετά από αίτη¬ 
ση του εργοδότη και απόφαση του αρμόδιου Δ/ντή της 
Υπηρεσίας. 

10. ΑΡΜΟΔΙΟΤΗΤΕΣΔ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ., Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., 
Τ.Υ., Γ.Ε. και Κ.Π.Α. του Οργανισμού, θα αποφασίζουν για 
τη συνέχιση ή μη στο πρόγραμμα, στις κατωτέρω περι¬ 
πτώσεις: 

α) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 30 ημερολογια¬ 
κών ημερών, και μέχριτριάντα (30) ακόμη ημερολογιακές 
ημέρες. 

β) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, με 
την προϋπόθεση ότι ο εργοδότης θα δηλώσει ότι η πρό¬ 
σληψη έγινε για αντικατάσταση του μισθωτού που πρό¬ 
κειται να αποχωρήσει, λόγω εκμάθησηςτου αντικειμένου. 

γ) Σε περίπτωση αδυναμίας αντικατάστασης μισθωτών, 
λόγω έλλειψης της συγκεκριμένης ειδικότητας στην Το¬ 
πική Αγορά Εργασίας, με την προϋπόθεση ότι ή έλλειψη 
αυτή θα βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορηγού¬ 
μενη θέση θα διακόπτεται η επιχορήγηση μόνο για τη θέ¬ 
ση αυτή, χωρίς άλλες επιπτώσεις για τον εργοδότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης θα εφαρμόζονται οι διατάξεις των 
παρ. 7 και 8 του άρθρου 29 του Ν. 1262/82, όπως συμπλη¬ 
ρώθηκε από τα άρθρα 6 και 7 του Ν. 1836/89 και η επιχο¬ 
ρήγηση θα διακόπτεται με επιστροφή του αναλογούντος 
ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης 
Οφειλής και αποστέλλεται στην αρμόδια Δ.Ο.Υ για βεβαί¬ 
ωση και είσπραξη του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΛΑΕΚ (ΚΑΕ 2493 Β2 του φορέα 700) και θα 
ανέλθει στο ποσό των 2.592.000,00 ευρώ ήτοι: 

300 άνεργοι X 18 μήνες X 25 ημερομίσθια X 19,20 ευρώ 
/ημ. = 2.592.000,00 ευρώ. 

ΚΕΦΑΛΑΙΟ Γ 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΌΛΗΣΗΣ 

1. ΕΙΔΙΚΟ ΜΕΤΡΟΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέρων 

επαγγελματιών για 100 άνεργους ηλικίας 18-64 ετών, απο¬ 
λυμένους από την επιχείρηση «ΣΙΣΣΕΡ - ΠΑΛΛΑΣ Ε.Π.Ε.». 

2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλ¬ 
λεται το ποσό των 10.270,00 ευρώ. 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά¬ 
νουν το ποσό των 4.108 ευρώ και το υπόλοιπο ποσό των 
6.162 ευρώ καταβάλλεται ανά τρίμηνο σε τέσσερις ισό¬ 
ποσες δόσεις των 1.540,50 ευρώ από την ημερομηνία έκ¬ 
δοσης της εγκριτικής απόφασης αφού προσκομισθεί βε¬ 
βαίωση φορολογικής ενημερότηταςγιατηνκαταβολή κά¬ 
θε ποσού, έντυπη αίτηση και τα απαραίτητα 
δικαιολογητικά λειτουργίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος καθορίζεται σε 24 μήνες. 


5. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

1 . Όσοι δημιουργούν εποχιακές επιχειρήσεις, τυχερά, 
ψυχαγωγικά ή ηλεκτρονικά παιχνίδια, πρακτορεία Π ΡΟ- 
ΠΟ, ΛΟΤΤΟ, λαχεία και συναφή αυτών, καθώς και επιχει¬ 
ρήσεις που λειτουργούν αποκλειστικά και μόνο βραδινές 
ώρες (10 μ.μ. -6 π.μ.). 

2. Ανώνυμες Εταιρείες (Α.Ε.) 

3. Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχ/ση η οποία διέκοψε τη λειτουργία της και ανήκε σε 
συγγενικό τους πρόσωπο Α' Βαθμού ή οι σύζυγοί τους κα¬ 
τά τους τελευταίους έξι μήνες πριν την έναρξη της επιχεί¬ 
ρησης τους, εκτός των περιπτώσεων στις οποίες ο προη¬ 
γούμενος ιδιοκτήτης συνταξιοδοτήθηκε ή απεβίωσε. 

4. Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

6 . ΠΡΟΫΠΟΘΕΣΕΙΣ - ΔΙΚΑΙΟΛΟΓΗΤΙΚΑ - ΔΙΑΔΙΚΑΣΙΑ 
ΥΠΑΓΩΓΗΣ 

Οι νέοι επαγγελματίες που επιθυμούν την υπαγωγή 
τους στο παρόν πρόγραμμα πρέπει να καταθέσουν στην 
αρμόδια Υπηρεσία: 

1. Αίτηση 

2. Δελτίο Ανεργίας το οποίο να είναι σε ισχύ κατά την 
ημερομηνία έναρξης της επιχείρησής τους 

3. Βεβαίωση της αρμόδιας ΔΟΥ για την έναρξη επιτη¬ 
δεύματος 

4. Καταστατικό Σύστασης της εταιρίας (σε περιπτώσεις 
εταιριών) 

5. Τιμολόγια ή αποδείξεις αγοράς εξοπλισμού 

6 . Καταγγελία σύμβασης εργασίας. 

Σε περίπτωση σύστασης Συν/σμού ή Εταιρίας (εκτός 
της Ανώνυμης) το ποσό καταβάλλεται σε όλους τους με- 
τέχοντες στο Συν/σμό ή την Εταιρία που είναι δικαιούχοι 
της επιχορήγησης του ειδικού αυτού μέτρου. 

Σε περίπτωση υποβολής αίτησης νέας ετερόρρυθμης 
Εταιρίας (Ε.Ε.) δεν επιχορηγούνται οι ετερόρρυθμοι εταί¬ 
ροι. 

7. ΠΡΟΫΠΟΘΕΣΕΙΣ - ΔΙΑΔΙΚΑΣΙΑ ΕΝΤΑΞΗΣ 

Απαραίτητες προϋποθέσεις για την ένταξη στο πρό¬ 
γραμμα αυτό είναι: 

1. Να πρόκειται για νέο επαγγελματία και να μην έχει 
επιχορηγηθεί στο παρελθόν από το προγραμμάτων Νέων 
Ελεύθερων Επαγγελματιών. 

2. Να έχουν συμπληρώσει το «Έντυπο Εξατομικευμέ- 
νης Παρέμβασης» του ΟΑΕΔ, να είναι εγγεγραμμένοι 
άνεργοι στα μητρώα ανέργων των Υπηρεσιών του ΟΑΕΔ 
και να έχουντην Ελληνική ή την υπηκοότητα κράτους - μέ¬ 
λους της Ε.Ε ή να είναι Έλληνες ομογενείς που να απα¬ 
σχολούνται νόμιμα στη χώρα 

3. Η επιχείρησή τους να λειτουργεί κανονικά και σε χώ¬ 
ρο ανεξάρτητο και κατάλληλα διαμορφωμένο. 

4. Να διαθέτουν οι ίδιοι επαγγελματίες ή ένας τουλάχι¬ 
στον από τους απασχολούμενους σε αυτούς νόμιμα πι¬ 
στοποιητικά για την άσκηση του επαγγέλματος τους, 
όπου αυτά απαιτούνται. 

5. Να απασχολούνται στην επιχείρηση τους. 

6 . Να διαθέτουν κεφάλαιο τουλάχιστον ίσο με το 25% 
του ποσού της επιχορήγησης υπό τη μορφή εμπορευμά¬ 
των, εξοπλισμού, υλικών κ.λπ. για το οποίο να διαθέτουν 
τα απαραίτητα τιμολόγια ή αποδείξεις αγοράς τους στα 
βιβλία εξόδων της επιχείρησης. Το ανώτατο όριο του συ¬ 
νολικού κεφαλαίου για τη δημιουργία της επιχείρησης 
δεν πρέπει να υπερβαίνει τα 102.714,6 ευρώ. 

7. Οι άρρενες 18-29 ετών να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις και να 

διαθέτουν απολυτήριο ή νόμιμη απαλλαγή τους από τις 
στρατιωτικές του υποχρεώσεις. Εξαιρούνται της παραγρά¬ 
φου αυτής οι έγγαμοι εφόσον η σύζυγος δεν εργάζεται. 

8 . Όσοι επιδοτηθούν από το ειδικό αυτό Πρόγραμμα 
Ολοκληρωμένης Παρέμβασης δεν μπορούν να ενταχθούν 
στη συνέχεια και στα προγράμματα «νέων ελευθέρων 
επαγγελματιών» που εφαρμόζονται από τον ΟΑΕΔ και 
αντίστροφα (Ν. 1836/89 άρθρα 6, 7 επέκταση της ισχύος 
του άρθρου 29του Ν. 1262/82 και άρθρο 6του Ν 2434/96). 

Για την ύπαρξη των προϋποθέσεων ένταξης στο πρό¬ 
γραμμα των νέων ελεύθερων επαγγελματιών κρίνουν οι 
κατά τόπους αρμόδιοι Δ/ντές ή Προϊστάμενοι των Υ.Ν., 
Τ.Υ., Γ.Ε. και ΚΠΑτου ΟΑΕΔ. 

8 . ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέ¬ 
σα σε 30 ημερολογιακές ημέρες από την ημερομηνία έκ¬ 
δοσης της εγκριτικής απόφασης. 

2. Με τη λήξη του κάθε ενός 3μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 

Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

Βεβαίωση φορολογικής ενημερότητας, πιστωτικό τιμο¬ 
λόγιο και επικυρωμένα φωτοαντίγραφα του βιβλίου εσό¬ 
δων - εξόδων του προηγούμενου τριμήνου. 

Σε περίπτωση που κατατεθεί η αίτηση για την είσπραξη 
της επί μέρους δόσης και εγκριθεί η καταβολή της και ο 
ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

3. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

4. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε, θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7 του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
δέσμευσης. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης 
Οφειλής και αποστέλλεται στην αρμόδια Δ.Ο.Υ για βεβαί¬ 
ωση και είσπραξη του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα γίνεται χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από το ΛΑΕΚ και θα ανέλθει στο ποσό των 


1.027.000,00 ευρώ (ΚΑΕ 2493 Β2 φορέας 700),100 άνερ¬ 
γοι X 10.270,00 ευρώ = 1.027.000,00 ευρώ. 

ΚΕΦΑΛΑΙΟ Δ' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 
ΤΟΥ ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα επιχειρήσεων - επαγγελματιών και 
των Υπηρεσιών Απασχόλησης του ΟΑΕΔ θα εξετάζεται 
από την Επιτροπή Διαχείρισης του ΛΑΕΚ εφόσον υπο¬ 
βληθεί ένσταση εντός 30 ημερών από την κοινοποίηση 
της απορριπτικής απόφασης της αρμόδιας Υπηρεσίας. 

2. ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΟΣ 

Για την παρακολούθηση και αξιολόγηση του προγράμ¬ 
ματος θα συσταθεί Επιτροπή με απόφαση του Υπουργού 
Εργασίας και Κοινωνικών Ασφαλίσεων, η οποία θα αποτε- 
λείται από έναν (1) εκπρόσωπο της Επιτροπής Διαχείρι¬ 
σης του ΛΑΕΚ, ένα (1) στέλεχος του ΟΑΕΔ, έναν (1) εκ¬ 
πρόσωπο της ΓΣΕΕ και έναν (1) υπάλληλο του Υπουργεί¬ 
ου Εργασίας και Κοινωνικών Ασφαλίσεων. 

Χρέη εισηγητή και γραμματέα θα εκτελούν υπάλληλοι 
του ΟΑΕΔ, που θα ορισθούν μετά από σχετική πρόταση. 

3. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ. 

Οι έλεγχοι του προγράμματος θα διενεργούνται από 
υπαλλήλους του ΟΑΕΔ, σύμφωνα με την 2/34255/0022/ 
6.6.2001 κοινή απόφαση των υπουργών Οικονομικών και 
Εργασίας και Κοινωνικών Ασφαλίσεων «Καθορισμός 
αμοιβής υπαλλήλων του ΟΑΕΔ για τη διενέργεια ελέγχου 
σε προγράμματα κατάρτισης και απασχόλησης». 

4. - ΑΝΑΚΑΤΑΝΟΜΗ ΘΕΣΕΩΝ 

Με απόφαση της Επιτροπής Διαχείρισης ΛΑΕΚ είναι δυ¬ 
νατή η ανακατανομή των θέσεων που προβλέπονται για 
το Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών που προέρχονται από την 
επιχείρηση «ΣΙΣΣΕΡ - ΠΑΛΛΑΣ Ε.Π.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 
-♦- 

Αριθ. 33271 (6) 

Έκτακτη Οικονομική ενίσχυση σε ασφαλισμένους του Ν. 
ΛΕΥΚΑΔΑΣ που επλήγησαν από τον σεισμό της 
14.8.2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις της παραγρ. 1 του άρθρου 46 του Ν. 
2698/53 κατά το οποίο «Επιτρέπεται όπως δι’ αποφάσεων 
των Δ. Σ. των υπό την εποπτείαν του Υπουργείου Εργα¬ 
σίας Οργανισμών, διατίθενται χρηματικά ποσά υπέρ κοι¬ 
νωφελών σκοπών ως και υπέρ προσώπων παθόντων εκ 
σεισμών ή άλλης μεγάλης και δεδοκιμασμένης αιτίας». 

5. Την 2639/23.9.2003 απόφαση του Δ.Σ. του ΟΑΕΔ 
(αριθμ. συνεδρ. 42/23.9.2003) που μας υποβλήθηκε μετο 
Β 125668/8.10.2003 έγγραφό του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6 . Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (Περί δημοσίου λο¬ 
γιστικού), αποφασίζουμε 

1. Εγκρίνουμε την καταβολή έκτακτης οικονομικής ενί¬ 
σχυσης σε ασφαλισμένους του Ν. ΛΕΥΚΑΔΑΣ που επλή- 
γησαναπότον σεισμό της 14.8.2003, ως εξής: 

Α) Σε ανέργους επιδοτούμενους, που μέχρι και την 
14.8.2003 ήταν γραμμένοι στις αρμόδιες υπηρεσίες του 
ΟΑΕΔ για τακτική επιδότηση ανεργίας καιη οικία που δια¬ 
μένουν έχει κριθεί ακατάλληλη (προσωρινά ή οριστικά) 
για κατοίκηση, καταβάλλεται το ποσό των 440,00 ευρώ 
στον καθένα, μέσα σε ένα μήνα μετά τη λήξη της τακτικής 
επιδότησης ανεργίας και αφού πρώτα προσκομίσει: 

Αντίγραφο έκθεσης ακαταλληλότητας της οικίας του, 

Δελτίο ανεργίας σε ισχύ και 

Το τελευταίο ασφαλιστικό του βιβλιάριο. Η πιθανή δα¬ 
πάνη της κατηγορίας αυτής αναλύεται ως εξής: 

Άτομα 250 X 440,00 ευρώ = 110.000,00 ευρώ. 

Β) Σε ανέργους - πρώην εργαζόμενους που η λειτουρ¬ 
γία της επιχείρησης στην οποία απασχολούντο ανεστάλη 
ή διεκόπη εξαιτίας των ζημιών που υπέστη λόγω των σει¬ 
σμών της 14.8.2003, καταβάλλεται το ποσό των 600,00 
ευρώ στον καθένα, αφού πρώτα προσκομίσει: 

Αντίγραφο έκθεσης ακαταλληλότητας ή βεβαίωση ή 
υπεύθυνη δήλωση του εργοδότη, ότι το κτίριο της 
επιχ/σης είναι ακατάλληλο για λειτουργία (προσωρινά ή 
οριστικά). 

Βεβαίωση ή υπεύθυνη δήλωση του εργοδότη ή του δι¬ 
καιούχου ότι η λειτουργία της επιχ/σης έχει ανασταλεί ή 
διακοπεί λόγω των σεισμών και ότι ο δικαιούχος εργαζό¬ 
ταν στη επιχ/ση μέχρι και την ημερομηνία αυτή. 

Το τελευταίο ασφαλιστικό του βιβλιάριο ή υπεύθυνη δή¬ 
λωση του εργοδότη ή του δικαιούχου του Ν. 1599/86, ότι 
αυτό έχει απολεσθεί στο χώρο της επιχ/σης. Η πιθανή δα¬ 
πάνη της κατηγορίας αυτής αναλύεται ως εξής: 

άτομα 20X600,00 ευρώ = 12.000,00 ευρώ. 

Γ) Σε ανέργους - πρώην εργαζόμενους που η λειτουρ¬ 
γία της επιχ/σης στην οποία απασχολούντο ανεστάλη ή 
διεκόπη εξαιτίας των ζημιών που υπέστη λόγω του σει¬ 
σμού της 14.8.2003, καταβάλλεται ποσό 1.470,00 ευρώ 
στον καθένα που το σπίτι του έχει κριθεί ακατάλληλο για 
κατοίκηση (προσωρινά ή οριστικά), αφού πρώτα προσκο¬ 
μίσει: 

Αντίγραφο έκθεσης ακαταλληλότητας της οικίας του. 

Αντίγραφο έκθεσης ακαταλληλότητας ή βεβαίωση ή 
υπεύθυνη δήλωση του εργοδότη, ότι το κτίριο της 
επιχ/σης έχει κριθεί ακατάλληλο για λειτουργία (προσω¬ 
ρινή ή οριστικά). 

Βεβαίωση ή υπεύθυνη δήλωση του εργοδότη ή του δι¬ 
καιούχου ότι η λειτουργία της επιχ/σης έχει ανασταλεί ή 
διακοπεί λόγω των σεισμών και ο δικαιούχος εργαζόταν 
στην επιχ/ση μέχρι την ημερομηνία αυτή. 

Το τελευταίο ασφαλιστικό του βιβλιάριο ή υπεύθυνη 
δήλωση του εργοδότη ή του δικαιούχου ότι αυτά έχουν 
απωλεσθεί στο χώρο της επιχ/σης. Η πιθανή δαπάνη της 
κατηγορίας αυτής αναλύεται ως εξής: 

άτομα 10 X 1.470,00 ευρώ = 14.700,00 ευρώ. 

2. Το πιθανό κόστος της συνολικής δαπάνης θα ανέλθει 
στο ποσό των 136.700,00 ευρώ αναλυμένο ως εξής: 

Α. άτομα 250X440,00 ευρώ = 110.000,00 ευρώ 

Β. άτομα 20X600,00 ευρώ = 12.000,00 ευρώ 

Γ. άτομα 10 X 1.470.00 ευρώ = 14.700.00 ευρώ 

Άθροισμα = 136.700,00 ευρώ. 

3. Ως υπόλογος διαχειριστής ορίζεται ο προϊστάμενος 
της Υ.Ν. Λευκάδας, ΓΛΕΝΗΣ ΧΡΗΣΤΟΣ. 


4. Για την παρούσα δαπάνη να εκδοθεί χρηματικό 
ένταλμα προπληρωμής σε βάρος του ΚΑΕ 2641 οίκον, 
χρήσης έτους 2003 και η απόδοση λογαριασμού να γίνει 
σε δύο μήνες από την ημερομηνία λήξης της καταβολής. 

5. Η λήξη της καταβολής ορίζεται σε 60 μέρες από την 
ημερομηνία έναρξης της καταβολής της οικονομικής ενί¬ 
σχυσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΓΙΑΣ 
-Φ- 

Αριθ. 14629 (7) 

Τροποποίηση της συστατικής πράξης της Δημοτικής Επι¬ 
χείρησης Τηλεόρασης Ροδολίβους «ΔΙΑΥΛΟΣ ΡΟΔΟ- 
ΛΙΒΟΥΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Τις διατάξεις του Π. Δ/τος 25/1988. 

3. Την 5631/26.7.2000 (ΦΕΚ1339/Β/2000) απόφασή μας 
Ορισμός Εισηγητών και μεταβίβαση εξουσίας υπογρα¬ 
φής «Με εντολή Γενικού Γραμματέα». 

4. Την 4637/29.4.1998 (ΦΕΚ 460/τ.Β/15.5.1998) απόφασή 
μας με την οποία συστήθηκε στο Δήμο Ροδολίβουςτου Ν. Σερ¬ 
ρών Δημοτική Επιχείρηση με την επωνυμία «Δημοτική Επιχεί¬ 
ρηση Τηλεόρασης Δήμου Ροδολίβους» όπως τροποποιήθηκε 
μεταγενέστερα μετις 1627/19.2.2003 (ΦΕΚ/τ.Β./15.3.1999) και 
2195/16.2.2000, 10781/ 17.8.2000, 17686/8.10.2000 (ΦΕΚ 
1580/Τ.Β/2000) και 20431/30.11.2001 όμοιες 

5. Την 143/γ/2003 απόφαση του Δ.Σ. Ροδολίβους, περί 
τροποποιήσεως της συστατικής πράξης της ανωτέρω 
επιχείρησης. 

6 . Την συνημμένη οικονομοτεχνική μελέτη, αποφασί¬ 
ζουμε: 

Α. Τροποποιούμε ως προς την παρ. 6 την 4637/ 
29.4.1998 απόφαση μας ως εξής: 

6 . Αυξάνουμε το αρχικό κεφάλαιο της δημοτικής επιχεί¬ 
ρησης τηλεόρασης Ροδολίβους με το διακριτικό τίτλο 
«ΔΙΑΥΛΟΣ Ροδολίβους» κατά 58.694,00 ευρώ οποίο θα 
ανέρχεται συνολικά σε 306.676,39 ευρώ. 

Η ανωτέρω αύξηση γίνεται προκειμένου να ανταποκρι- 
θεί στις ανάγκες και απαιτήσεις της λειτουργίας των νέων 
κτιριακών εγκαταστάσεων στο Ροδολίβους «Στούντιο», 
(αύξηση λειτουργικών εξόδων, προμήθεια νέων μηχανη¬ 
μάτων, πρόσληψη νέου προσωπικού κ.λπ.). 

Β. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ροδο¬ 
λίβους για το έτος 2003 ύψους 58.694,00 ευρώ. Για την 
αντιμετώπισή της έχει εγγράφει πίστωση ύψους 
58.694,00 ευρώ στον Κ.Α. 65/161.9 Ατού ισχύοντος προ¬ 
ϋπολογισμού του Δήμου. 

1. Κατά τα λοιπά ισχύει η 4637/29.4.1998 απόφασή μας 
όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 24 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




